109 


□2000121401020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 12 


14 Ιανουάριου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Καθορισμός αποζημίωσης των πληγέντων από τις 
πυρκαγιές της 25ης Αυγούστου 2000 σε περιοχές 

του Νομού Ιωαννίνων. 1 

Υπερωριακή απασχόληση μονίμων υπαλλήλων του Οι¬ 
κονομικού Επιμελητηρίου της Ελλάδας πέρα από 
το κανονικό ωράριο, σε απογευματινές ώρες και 

εξαιρέσιμες ημέρες. 2 

Καθορισμός του ύψους αποζημίωσης του Προέδρου, 
του Αντιπροέδρου και των Μελών του Διοικητικού 
Συμβουλίου της Επιτροπής Δημοσίων Κήπων και 

Δεντροστοιχιών Ν.Π.Δ.Δ. (Εθνικός Κήπος). 3 

Εφαρμογή Καν(ΕΚ) 2550/2000 Πρόσθετα μέτρα για 

την αλιεία με τράτα. 4 

Παράταση θητείας Διοικητικού Συμβουλίου του Στα¬ 
δίου Ειρήνης και Φιλίας. 5 

Ρύθμιση θεμάτων λειτουργίας Δημοτικών και Κοινο¬ 
τικών Συμβουλίων Πρόληψης Εγκληματικότητας 
και συνεργασίας αυτών με αρμόδιες αρχές και 

φορείς. 6 

Επέκταση της τοπικής αρμοδιότητας του Τμήματος 
Τροχαίας Αλεξανδρούπολης της Αστυνομικής Δι¬ 
εύθυνσης Αλεξανδρούπολης. 7 

Σύσταση Αμιγούς Δημοτικής Επιχείρησης στο Δήμο 
Λεβιδίου Νομού Αρκαδίας με την επωνυμία «Ανα¬ 
πτυξιακή Επιχείρηση Λεβιδίου». 8 

Σύσταση «Αναπτυξιακής Δημοτικής Επιχείρησης 
Ηραίας» στο Δήμο Ηραίας Νομού Αρκαδίας. 9 


ΑΠΟΦΑΣΕΙ Σ 

Αριθ. 46705/Β.1959 (1) 


Καθορισμός αποζημίωσης των πληγέντων από τις πυρκα¬ 
γιές της 25ης Αυγούστου 2000 σε περιοχές του Νομού 
Ιωαννίνων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν. 2459/97 (ΦΕΚ 
17/Α'/18.2.97) κατάργηση φορολογικών απαλλαγών και 
άλλες διατάξεις. 


2. Τις διατάξεις του Ν. 1558/85 (ΦΕΚ 137/Α") «Κυβέρνη¬ 
ση και Κυβερνητικά Όργανα», όπως αυτός τροποποιήθη¬ 
κε και συμπληρώθηκε με το Ν. 2081/92 (ΦΕΚ 154/Α"). 

3. Το άρθρο 22 του Ν. 2362/95 (ΦΕΚ 247/Α727.11.1995) 
«Περί Κώδικος Δημοσίου Λογιστικού». 

4. Την 9238/ΤΠ 32/9-10-2000 κοινή απόφαση του 
Υπουργού Εθνικής Οικονομίας και Υφυπουργών Εσωτε¬ 
ρικών, Δημ. Διοίκησης και Αποκέντρωσης, Οικονομικών 
και Περιβάλλοντος, Χωροταξίας και Δημοσίων Έργων, 
με την οποία οριοθετούνται περιοχές του Νομού Ιωαν¬ 
νίνων που επλήγησαν από τις πυρκαγιές της 25ης Αυγού¬ 
στου 2000. 

5. Το ΑΠ 953/25.5.2001 έγγραφο της Νομαρχιακής 
Αυτοδιοίκησης Ιωαννίνων. 

6. Την ανάγκη υποβοήθησης των επιχειρήσεων που 
είναι εγκατεστημένες και λειτουργούν στον οικισμό Κάτω 
Λάβδανης της Κοινότητας Λάβδανης του Νομού Ιωαννί¬ 
νων και υπέστησαν ζημίες από τις πυρκαγιές της 25ης 
Αυγούστου 2000, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των 
ζημιών που προκλήθηκαν από τις πυρκαγιές της 25ης Αυ¬ 
γούστου 2000 στον οικισμό Κάτω Λάβδανης της Κοινό¬ 
τητας Λάβδανης του Νομού Ιωαννίνων, ο οποίος έχει 
οριοθετηθεί με την 9238/ΤΠ 32/9-10-2000 κοινή απόφαση 
του Υπουργού Εθνικής Οικονομίας και Υφυπουργών Εσω¬ 
τερικών, Δημόσιας Διοίκησης και Αποκέντρωσης, Οικονο¬ 
μικών και Περιβάλλοντος, Χωροταξίας και Δημοσίων 
Έργων σε βιομηχανικές και βιοτεχνικές μονάδες, εμπο¬ 
ρικά καταστήματα, αγροτικές εκμεταλλεύσεις, άλλες 
επιχειρήσεις και μη κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά 
αυτοκίνητα δημόσιας και ιδιωτικής χρήσης τα οποία κα- 
ταγράφησαν από την αρμόδια Επιτροπή ως ολοσχερώς 
κατεστραμμένα από τις πυρκαγιές. 

2. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συνό¬ 
λου της κατά περίπτωση εκτιμηθείσας, από την αρμόδια 
Νομαρχιακή Επιτροπή εντοπισμού, καταγραφής και απο¬ 
τίμησης ζημιών από τις πυρκαγιές. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπη¬ 
ρεσία της Νομαρχίας, ή σε περίπτωση δευτεροβάθμιας 
Επιτροπής από την Περιφέρεια, με βάση τις ζημιές που 
κατέγραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 40.000.000 
δρχ. περίπου και θα βαρύνει τον Προϋπολογισμό των 
Δημοσίων Επενδύσεων (ΣΑΕ 027/5). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΑΠ. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 

-♦- 

Αριθ. 2/74339/0022 (2) 

Υπερωριακή απασχόληση μονίμων υπαλλήλων του Οικο¬ 
νομικού Επιμελητηρίου της Ελλάδας πέρα από το 
κανονικό ωράριο, σε απογευματινές ώρες και εξαι¬ 
ρέσιμες ημέρες. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (ΦΕΚ 57/Α718.3.1998). 

2. Το έγγραφο με αριθ. πρωτ. Φ32/2027/20.7.2001 του 
Οικονομικού Επιμελητηρίου της Ελλάδος, περί υπερω- 
ριακής κ.λπ. απασχόλησης των μονίμων υπαλλήλων αυ¬ 
τού. 

3. Την αριθ. 2022941/2297/0022/7.4.1998 εγκύκλιο 
του Γ.Λ.Κ. για την εφαρμογή διατάξεων του άρθρου 15 
του Ν. 2592/1998. 

4. Την αριθ. 2/74260/0004/15.10.1999 (ΦΕΚ 1925/Β7 
25.10.99) κοινή υπουργική απόφαση «Μεταβίβαση εξου¬ 
σίας υπογραφής» σύμφωνα μετο άρθρο 7παρ. 1 Ν. 1943/ 
1991. 

5. Το γεγονός ότι το προσωπικό του Ο.Ε.Ε. πέραν από 
τα συνήθη καθήκοντά του, θα πρέπει να εργαστεί υπε- 
ρωριακά για να φέρει σε πέρας τα διάφορα διοικητικά 
θέματα που αφορούν την διεξαγωγή των επερχόμενων 
εκλογών και συγκεκριμένα, αποφασίζουμε: 

1. Εγκρίνουμε πραγματοποίηση υπερωριακής εργα¬ 
σίας στους 25 υπαλλήλους του Οικονομικού Επιμελη¬ 
τηρίου της Ελλάδας (Ο.Ε.Ε.), και αποσπασμένους σ’ αυ¬ 
τό, με συμπληρωματικό αριθμό απογευματινών ωρών 
δύο χιλιάδων πεντακοσίων (2.500). Σε καμία περίπτωση 
δεν μπορεί να γίνει υπέρβαση του συνολικού αριθμού 
των προαναφερομένων εγκεκριμένων ωρών. 

2. Οι ανωτέρω ώρες θα κατανέμονται με αποφάσεις του 
Προέδρου του Διοικητικού Συμβουλίου Ο.Ε.Ε., ανάλογα 
με τις ανάγκες που θα παρουσιάζονται κάθε φορά και οι 
οποίες θα προκύπτουν από σαφή και συγκεκριμένα στοι¬ 
χεία που θα αναγράφονται ρητά στις εν λόγω αποφάσεις 
χωρίς καμία δυνατότητα υπέρβασης. 

3. Η ωριαία απασχόληση θα υπολογίζεται σύμφωνα με 
τις διατάξεις του άρθρου 15 του Ν. 2592/98. 

4. Στον τροποποιημένο προϋπολογισμό έτους 2001 
του Ο.Ε.Ε. υπάρχει σχετική πρόβλεψη (ΚΑΕ 0261). 


5. Η απόφαση αυτή, που ισχύει ένα (1) μήνα πριν τη 
δημοσίευσή της να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2001 
Οι Γ ενικοί Γ ραμματείς 

Δημοσ. Πολιτικής 

Υπ. Εθνικής Οικονομίας Υπ. Οικονομικών 

Γ.Π.ΖΑΝΙΑΣ ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 2/73019/0022 (3) 

Καθορισμός του ύψους αποζημίωσης του Προέδρου, του 
Αντιπροέδρου και των Μελών του Διοικητικού Συμ¬ 
βουλίου της Επιτροπής Δημοσίων Κήπων και Δενδρο- 
στοιχιών Ν.Π.Δ.Δ. (Εθνικός Κήπος). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 19 του Ν. 2470/1997 «Αναμόρφωση 
μισθολογίου προσωπικού της Δημόσιας Διοίκησης και 
άλλες συναφείς διατάξεις». 

β) Της παρ. 1 του άρθρου 6 του Ν. 1256/82 «για την 
πολυθεσία, την πολυαπασχόληση και την καθιέρωση 
του ανωτάτου ορίου απολαβών στο Δημόσιο Τομέα κα¬ 
θώς και για το Ελεγκτικό Συνέδριο, το Νομικό Συμβούλιο 
του Κράτους και άλλες διατάξεις», όπως τροποποιήθηκε 
με το άρθρο 33 του Ν. 1326/83 «Τροποποίηση και συ¬ 
μπλήρωση φορολογικών και άλλων διατάξεων» και αντι- 
καταστάθηκε με το άρθρο 4 του Ν. 2303/95 «Πληρωμή 
αποδοχών δημοσίων υπαλήλων μέσω τραπεζικού συστή¬ 
ματος και άλλες διατάξεις». 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα», που προστέθηκε με το άρθρο 27 
του Ν. 2081/1992 «Ρύθμιση του θεσμού των επιμελητη¬ 
ρίων, τροποποίηση των διατάξεων του Ν. 1712/87 για τον 
εξοπλισμό των επαγγελματικών οργανώσεων των εμπό¬ 
ρων, βιοτεχνών και λοιπών επαγγελματιών και άλλες δια¬ 
τάξεις» και αντικαταστάθηκε με το άρθρο 1 του Ν. 2469/ 
1997 «Περιορισμός και βελτίωση της αποτελεσματικό- 
τητας των κρατικών δαπανών και άλλες διατάξεις». 

δ) Του άρθρου 40 του Ν. 849/78 «Περί παροχής κινή¬ 
τρων για την ενίσχυση της Περιφερειακής και Οικονομι¬ 
κής αναπτύξεως της χώρας», όπως συμπληρώθηκε με το 
άρθρο 8 του Ν. 2129/93 «Αύξηση συντάξεων και άλλες 
διατάξεις». 

ε) Του Ν. 2503/97 «Διοίκηση, Οργάνωση, Στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

στ) Του Α.Ν. 279/45 «Περί τροποποιήσεως του Ν.Δ. 
1618/1942 «Περίτροποποιήσεως και συμπληρώσεως της 
περί δημοσίων κήπων και δενδροστοιχιών κειμένης νο¬ 
μοθεσίας». 

ζ) Του Π.Δ.115/10.3.1998 «Οργάνωση της Επιτροπής 
Δημοσίων Κήπων και Δενδροστοιχιών». 

2. Την αριθ.4228/8.2.2001 Κ.Α. των Υπουργών Εσωτε¬ 
ρικών, Δημόσιας Διοίκησης και Αποκέντρωσης και Γεωρ- 
γίας με την οποία ορίστηκε η σύνθεση του Διοικητικού 
Συμβουλίου της Επιτροπής Δημοσίων Κήπων και Δενδρο- 
στοιχιών. 

3. Την αριθ. 11973/16.2.2001 απόφαση του Γεν. Γραμ¬ 
ματέα της Περιφέρειας Αττικής, με την οποία ορίστηκαν 
ο Πρόεδρος και τα μέλη του ανωτέρω Δ.Σ. 

4. Το γεγονός ότι από τις διατάξεις της απόφασης 

αυτής προκαλείται δαπάνη η οποία περιορίζεται για το 
τρέχον οικονομικό έτος 2001 στο ποσό του ενός εκατομ¬ 
μυρίου, διακοσίων ενενήντα χιλιάδων (1.290.000) δρχ. ή 
τριών χιλιάδων επτακοσίων ογδόντα πέντε (3.785) ΕυΐΌ. 

Η δαπάνη αυτή θα καλυφθεί σε βάρος πίστωσης του 
προϋπολογισμού της Επιτροπής Δημοσίων Κήπων και 
Δενδροστοιχιών, η οποία ανέρχεται σε δύο εκατομμύρια 
(2.000.000) δρχ. ή πέντε χιλιάδων οχτακοσιών εξήντα 
εννιά (5.869) ΕυΐΌ και είναι εγγεγραμμένη στον ΚΑΕ 0264. 

Για τα επόμενα οικονομικά έτη όμως η δαπάνη για το 
σκοπό αυτό θα ανέρχεται στο ύψος των πέντε εκατομμυ¬ 
ρίων, εξακοσίων εξήντα χιλιάδων (5.660.000) δρχ. ή δέκα 
έξι χιλιάδων εξακοσίων δέκα (16.610) ΕυΐΌ και θα καλύ¬ 
πτεται από πιστώσεις που θα εγγράφονται προς τούτο 
στον προϋπολογισμό της Επιτροπής. 

5. Την αριθ. 2/80345/0004/8.11.99 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών, Ανάπτυξης, Γεωργίας, Εργασίας 
και Κοινωνικών Ασφαλίσεων, Υγείας και Πρόνοιας, Δικαι¬ 
οσύνης, Πολιτισμού, Μακεδονίας - Θράκης, Αιγαίου, Με¬ 
ταφορών και Επικοινωνιών και Τύπου και Μέσων Μαζικής 
Ενημέρωσης για μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91, αποφασί¬ 
ζουμε: 

Καθορίζουμε την αποζημίωση του Προέδρου, του Αντι¬ 
προέδρου και των μελώντου Διοικητικού Συμβουλίου της 
Επιτροπής Δημοσίων Κήπων και Δενδροστοιχιών, ως 
εξής: 

Α) Για τον Πρόεδρο: εκατό χιλιάδες (100.000) δρχ. μη- 
νιαίως ή διακόσια ενενήντα τρία (293) ΕυΐΌ. 

Β) Γ ια τον Αντιπρόεδρο: ογδόντα χιλιάδες (80.000) δρχ. 
μηνιαίως ή διακόσια τριάντα τέσσερα (234) Ευτο. 

Γ) Γ ια τα μέλη: πενήντα χιλιάδες (50.000) δρχ. ή εκατόν 
σαράντα έξι (146) Ευτο με την προϋπόθεση ότι αυτά 
παρέστησαν στις συνεδριάσεις που κλήθηκαν και οι 
οποίες δεν μπορεί να είναι λιγότερες από τέσσερις το 
μήνα. Σε περίπτωση που τα μέλη μετείχαν σε λιγότερες 
των τεσσάρων συνεδριάσεων η αποζημίωση μειώνεται 
στο τέταρτο. 

Η απόφαση αυτή, που ισχύει από 1.10.2001, να δημο- 
σιευθεί στην Εφημερίδα της Κυβερνήσεως. 

Αθήνα, 18 Δεκεμβρίου 2001 
Οι Γ ενικοί Γ ραμματείς 

Δημ/κής Πολιτικής Υπ. Εσωτερικών, Δημόσιας 
Υπ. Οικονομικών Διοίκησης και Αποκέντρωσης 
ΙΩΑΝΝΗΣ ΚΟΥΣΟΥΛΑΚΟΣ ΒΑΣ. ΒΑΛΑΣΟΠΟΥΛΟΣ 

-♦- 

Αριθ. 292288 (4) 

Εφαρμογή Καν(ΕΚ) 2550/2000 Πρόσθετα μέτρα για την 
αλιεία με τράτα. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά Όργα¬ 
να» (ΦΕΚ 137/Α'), όπως τροποποιήθηκε μεταγενέστερα 
και ισχύει σήμερα. 

β. Του άρθρου 9 παρ. 2 του Ν. 2732/99 «Διεπαγγελμα- 
τικές Οργανώσεις και ρύθμιση θεμάτων αρμοδιότητας 
του Υπουργείου Γεωργίας» (ΦΕΚ 154/Α'). 

γ. Του Καν(ΕΚ) 3760/92 του Συμβουλίου για τη θέσπιση 
Κοινοτικού συστήματος για την αλιεία και την Υδατοκαλ¬ 
λιέργεια (ΕΕΙ_ 171). 

δ. Του Καν(ΕΚ) 2550/2000 του Συμβουλίου περί τρο¬ 


ποποίησης του Καν(ΕΚ) 1626/94 για τη θέσπιση ορισμέ¬ 
νων τεχνικών μέτρων διατήρησης των αλιευτικών πόρων 
στη Μεσόγειο (ΕΕΕ292). 

2. Την ανάγκη λήψης πρόσθετων μέτρων για την αλιεία 
με το αλιευτικό εργαλείο τράτα, στα πλαίσια εφαρμογής 
των παρεκκλίσεων των άρθρων 3 και 6 του Καν(ΕΚ) 
1626/94, προκειμένου να διασφαλισθεί η ορθολογική 
διαχείριση των αλιευτικών πόρων. 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

4. Την αριθ. 218/01 Γνωμοδότηση του Συμβουλίου 
Αλιείας, αποφασίζουμε: 

Λαμβάνουμε τα ακόλουθα πρόσθετα μέτρα για τη ρύ¬ 
θμιση αλιείας με τράτα (βιτζότρατα): 

α. Απαγορεύεται σε όλη την Επικράτεια η αλιεία με 
τράτα κατά το χρονικό διάστημα από την 1η Απριλίου 
έως και την 30ή Σεπτεμβρίου, κάθε έτος. 

β. Τα σχοινιά σύρσης της τράτας απαγορεύεται να ξε¬ 
περνούν τα επτακόσια (700) μέτρα, σε κάθε πλευρά. 

γ. Ρυθμιστικά μέτρα αλιείας με το εργαλείο, τράτα, 
που έχουν ληφθεί κατ’ εξουσιοδότηση του άρθρου 10 
του Ν.Δ. 420/70 «Αλιευτικός Κώδιξ», όπως τροποποιή¬ 
θηκε και συμπληρώθηκε με το άρθρο 3 παρ. 2 του Ν. 
1740/87, εξακολουθούν να ισχύουν. 

Η παρούσα απόφαση ισχύει ένα μήνα μετά τη δημο¬ 
σίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2001 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. ΣΤ-19 (5) 

Παράταση θητείας Διοικητικού Συμβουλίου του Σταδίου 
Ειρήνης και Φιλίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Του Ν. 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

2. Του Ν. 1558/85 «Κυβέρνηση και Κυβερνητικά Όργα¬ 
να». 

3. Του Ν. 1828/89 «Αναμόρφωση φορολογίας εισοδή¬ 
ματος και άλλες διατάξεις άρθρο 40». 

4. Την αριθ. 24683/31.08.1990 απόφαση του Υπουργού 
Προεδρίας Κυβερνήσεως και της Υφυπουργού Πολιτι¬ 
σμού «Διεύρυνση μελών ΔΣ/ΣΕΦ». 

5. Την παρ. 2 της αριθ. 8334/30-10-2001 απόφαση του 
Πρωθυπουργού και του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού Ιωάννη Κου- 
ράκη». 

6. Την αριθ. 21985/20.09.1999 απόφαση διορισμού 
Δ.Σ. στο ΣΕΦ. 

7. Τις αριθ. 28184/11.10.2001 και 31873/15.11.2001 πα¬ 
ρατάσεις θητείας του Δ.Σ. του Σ.Ε.Φ., αποφασίζουμε: 

Παρατείνουμε τη θητεία του Διοικητικού Συμβουλίου 
του Σταδίου Ειρήνης και Φιλίας έως 31 Δεκεμβρίου 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΚΟΥΡΑΚΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 3002/1/14-στ' (6) 

Ρύθμιση θεμάτων λειτουργίας Δημοτικών και Κοινοτικών 
Συμβουλίων Πρόληψης Εγκληματικότητας και συνερ¬ 
γασίας αυτών με αρμόδιες αρχές και φορείς. 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 16 του Ν. 2713/1999 (ΦΕΚ 
90/Α') «Υπηρεσία Εσωτερικών Υποθέσεων της Ελληνικής 
Αστυνομίας και άλλες διατάξεις». 

2. Τις διατάξεις του άρθρου 29Α του Ν. 1558/1986, 
όπως προστέθηκε με το άρθρο 27 του Ν. 2081/1992 (ΦΕΚ 
154/Α') και αντικαταστάθηκε με το άρθρο 1 του Ν. 2469/ 
1997 (ΦΕΚ 38/Α'). 

3. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του κρατι¬ 
κού προϋπολογισμού, αποφασίζουμε: 

Άρθρο 1. 

Συγκρότηση και λειτουργία Συμβουλίων 
Πρόληψης Εγκληματικότητας (Σ.Π.Ε.). 

1. Τα Συμβούλια Πρόληψης Εγκληματικότητας του 
άρθρου 16του Ν. 2713/1999 συγκροτούνται με απόφαση 
του Δημάρχου ή του Προέδρου της Κοινότητας, ύστερα 
από πρόταση του οικείου Δημοτικού ή Κοινοτικού Συμ¬ 
βουλίου. 

2. Για τη συγκρότηση των Σ.Π.Ε., τη σύνθεση, τις συνε¬ 
δριάσεις, τη λειτου ργία και τον τρόπο λή ψης των αποφά- 
σεών τους εφαρμόζονται ανάλογα οι διατάξεις των άρ¬ 
θρων 13, 14 και 15 του Ν. 2690/99, με την επιφύλαξη των 
διατάξεων των επομένων παραγράφων της παρούσας. 

3. Η επιλογή και ο ορισμός των εν ενεργεία αστυνομικών 
που συμμετέχουν στα Σ.Π.Ε. γίνεται με απόφαση του οι¬ 
κείου αστυνομικού διευθυντή ή διευθυντή αστυνομίας, 
μετά από σχετικό αίτημα του Δημάρχου ή Προέδρου της 
Κοινότητας. 

4. Οι συνεδριάσεις των Σ.Π.Ε. είναι δημόσιες. Σ’ αυτές 
δύνανται να καλούνται να παραστούν και να εκφέρουν τη 
γνώμη τους εκπρόσωποι τοπικών φορέων, συλλόγων και 
δημοσίων υπηρεσιών ή και μεμονωμένοι πολίτες. Οι συ¬ 
νεδριάσεις ανακοινώνονται υποχρεωτικά στην τοπική 
αστυνομική αρχή, η οποία δύναται να παρίσταται σ’ αυτές 
με εκπρόσωπό της. Είναι δυνατόν το Συμβούλιο να απο¬ 
φασίζει ότι ορισμένη συνεδρίαση αυτού θα γίνει κεκλει- 
σμένων των θυρών, αν κρίνει ότι υφίστανται προς τούτο 
λόγοι δημοσίου συμφέροντος. 

5. ΤαΣ.Π.Ε. συνεδριάζουν τακτικά μια φορά το μήνα και 
έκτακτα, όταν ζητήσει τούτο ο Δήμαρχος ή ο Πρόεδρος 
της Κοινότητας ή το 1/3 τουλάχιστον των τακτικών μελών 
τους. 

6. Οι αποφάσεις των Σ.Π.Ε. εγκρίνονται από το οικείο 
Δημοτικό ή Κοινοτικό Συμβούλιο και κοινοποιούνται στην 
τοπική αστυνομική αρχή. 

7. Η γραμματειακή εξυπηρέτηση των Σ.Π.Ε. γίνεται από 
τις Υπηρεσίες του οικείου Δήμου ή Κοινότητας. 

Άρθρο 2 

Δραστηριότητες των Συμβουλίων. 

1. Τα Σ.Π.Ε. αποτελούν αποκεντρωμένα όργανα αντε- 
γκληματικής πολιτικής και διαχείρισης του προβλήματος 
της εγκληματικότητας, σε τοπικό επίπεδο, με στόχο τη 
μείωση ή εξάλειψη του αισθήματος ανασφάλειας των 
πολιτών και τη δημιουργία κλίματος εμπιστοσύνης για 
την ικανότητα του Κράτους να προστατεύει αποτελε¬ 
σματικά τα έννομα και κοινωνικά αγαθά τους. 

2. Γ ια την εκπλήρωση της προβλεπόμενης από το άρ¬ 


θρο 16 του Ν. 2713/1999 αποστολής τους, τα Σ.Π.Ε. 
ασκούν τις ακόλουθες δραστηριότητες: 

α. Καταγράφουν και μελετούν την εγκληματικότητα 
στα πλαίσια του συγκεκριμένου Δήμου ή Κοινότητας. 

β. Σχεδιάζουν και προωθούν ειδικές δράσεις για την 
πρόληψη της εγκληματικότητας και την καταπολέμηση 
του ρατσισμού, της ξενοφοβίας, της βίας στην οικογέ¬ 
νεια, του κοινωνικού αποκλεισμού και της κοινωνικής 
ανασφάλειας. 

γ. Μεριμνούν για την ευαισθητοποίηση των πολιτών και 
την ενεργό συμμετοχή τους σε προγράμματα πρόληψης 
εγκλη ματικότητας. 

δ. Αναλαμβάνουν το συντονισμό και την πλαισίωση 
πρωτοβουλιών άλλων κοινωνικών φορέων, όπως συλλό¬ 
γων γονέων, εθελοντών, θεραπευτικών κοινοτήτων, που 
στοχεύουν στην πρόληψη της εγκληματικότητας. 

ε. Φροντίζουν για τη σύσταση δικτύων βοήθειας, αρω¬ 
γής και πληροφόρησης των θυμάτων εγκληματικών πρά¬ 
ξεων, σε συνεργασία με τους τοπικούς φορείς, ιδίως δι¬ 
κηγορικούς συλλόγους, ιατρικούς συλλόγους, κοινωνι¬ 
κού χαρακτήρα ιδρύματα και συλλόγους. 

στ. Ενισχύουν τα προγράμματα μέριμνας των εγκα- 
ταλελειμένων παιδιών και των ατόμων που χρήζουν βοή¬ 
θειας. 

ζ. Βοηθούν τους αποφυλακιζόμενους για την εξεύρεση 
εργασίας ή δημιουργικής τους απασχόλησης και γενικώς 
για την ομαλή ένταξή τους στο κοινωνικό περιβάλλον. 

η. Σχεδιάζουν την εφαρμογή μέτρων, σε συνεργασία 
με τη Δ/νση Δευτεροβάθμιας Εκπαίδευσης, για την πρό¬ 
ληψη της βίας και της διακίνησης και χρήσης ναρκωτι¬ 
κών μέσα στο σχολείο ή στις γύρω περιοχές. 

θ. Μεριμνούν για τη δημιουργία χώρων υποδοχής και 
ανάπτυξης πρωτοβουλιών νέων, ιδίως εργαστηρίων θεά¬ 
τρου, ζωγραφικής, μουσικής, πίστας αγώνων. 

ι. Σχεδιάζουν την εφαρμογή ειδικών επιμορφωτικών 
προγραμμάτων για γονείς, δασκάλους και καθηγητές. 

ια. Μεριμνούν για την εκπαίδευση στελεχών πάνω σε 
θέματα όπως η πρόληψη τροχαίων ατυχημάτων, η αντι¬ 
κοινωνική συμπεριφορά, η σχολική και εξωσχολική βία, η 
χρήση ναρκωτικών, η κακομεταχείριση και εκμετάλλευ¬ 
ση γυναικών και ανηλίκων. 

ιβ. Διοργανώνουν αθλητικές και πολιτιστικές εκδηλώ¬ 
σεις για νέους, σε συνεργασία με φυσιολατρικούς, πολι¬ 
τιστικούς, αθλητικούς και άλλους τοπικούς συλλόγους. 

ιγ. Μεριμνούν όπως καταχωρίζονται στις τοπικές εφη¬ 
μερίδες οδηγίες για τον τρόπο προστασίας των πολιτών 
από την εγκληματικότητα. Για τον ίδιο σκοπό μπορούν 
να εκδίδουν και ενημερωτικά φυλλάδια και έντυπα με 
ανάλογο περιεχόμενο. 

ιδ. Συντάσσουν την ετήσια έκθεση για την κατάσταση 
της εγκληματικότητας στο χώρο δράσης τους και αξιο¬ 
λογούν την αποτελεσματικότητα των ληφθέντων μέτρων 
πρόληψης. 

ιε. Προτείνουν αρμοδίως μέτρα αντεγκληματικής πολι¬ 
τικής. 

ιστ. Μεριμνούν για την καθιέρωση «Ημέρας Προβλημα¬ 
τισμού» της τοπικής κοινωνίας για τα προβλήματα εγκλη¬ 
ματικότητας της περιοχής τους. 

ιζ. Μεριμνούν για την βράβευση αστυνομικών, άλλων 
δημοσίων λειτουργών και ιδιωτών που εκδηλώνουν ιδιαί¬ 
τερο ζήλο και καταβάλλουν ιδιαίτερες προσπάθειες στην 
πρόληψη και καταστολή της εγκληματικότητας στην πε¬ 
ριοχή τους. 

Άρθρο 3 

Συνεργασία Συμβουλίων με αρχές και φορείς. 

1. Τα Σ.Π.Ε. για την εκπλήρωση της αποστολής τους 
συνεργάζονται: 

α. Με τα ομοειδή Συμβούλια των άλλων και ιδίως των 
ομόρων δήμων και κοινοτήτων. 

β. Με δημόσιες Υπηρεσίες και ιδίως τις τοπικές αστυ¬ 
νομικές αρχές και την Αστυνομική Επιτροπή Νομού, με τη 
Γενική Γραμματεία Ισότητας καθώς και με τους Οργανι¬ 
σμούς Τοπικής Αυτοδιοίκησης και τη Νομαρχιακή Αυτο¬ 
διοίκηση. 

γ. Με Οργανισμούς όπως ο Ο.ΚΑ.ΝΑ., με Ινστιτούτα 
Αντεγκληματικής Πολιτικής και μη κυβερνητικές οργα¬ 
νώσεις. 

δ. Με επιστημονικούς, επαγγελματικούς και κοινωνι¬ 
κούς φορείς και ιδίως συλλόγους γονέων, θεραπευτικές 
κοινότητες, δικηγορικούς και ιατρικούς συλλόγους, πα¬ 
νεπιστήμια και άλλα εκπαιδευτικά ιδρύματα. 

ε. Με σωφρονιστικά καταστήματα και κέντρα ή ιδρύ¬ 
ματα αποκατάστασης και θεραπείας. 

στ. Μετά Μ.Μ.Ε. 

ζ. Με τους εθνικούς εκπροσώπους της χώρας μας σε 
διεθνείς οργανισμούςή όργανα της Ευρωπαϊκής Ένωσης 
που δραστηριοποιούνται στο πεδίο της πρόληψης του 
εγκλήματος και, εφόσον κληθούν από αυτούς, συμμετέ¬ 
χουν στις συνεδριάσεις των τελευταίων αναπτύσσοντας 
τις απόψεις τους. 

2. Στα πλαίσια της ως άνω συνεργασίας τους τα Σ.Π.Ε. 
μπορούν: 

α. Να αλληλογραφούν απ’ ευθείας με τους προαναφε- 
ρόμενους φορείς και ιδιώτες και να δέχονται τις προτά¬ 
σεις και προσφορές τους. 

β. Να οργανώνουν από κοινού μ’ αυτούς έρευνες και 
μελέτες συγκεκριμένων θεμάτων, που σχετίζονται με την 
εκπλήρωση της αποστολής τους. 

γ. Να ζητούν από τις αρμόδιες Υπηρεσίες, οργανισμούς 
και φορείς, πληροφορίες και στοιχεία, σχετικά με το αντι¬ 
κείμενο της αποστολής τους, καθώς και τη λήψη μέτρων, 
που εντάσσονται στα προγράμματα δράσης τους και 
αφορούν την πρόληψη της εγκληματικότητας. 

6. Να διοργανώνουν εκπομπές και ειδικά προγράμματα 
ενημέρωσηςτου κοινού στα Μ.Μ.Ε., με μηνύματα και οδη¬ 
γίες για την προστασία των πολιτών από εγκληματικές 
πράξεις και την παροχή βοήθειας στα θύματα τέτοιων 
πράξεων. 

3. Ειδικά, τα Σ.Π.Ε. στα πλαίσια της συνεργασίας τους 
με τις τοπικές αστυνομικές αρχές, υποχρεούνται να γνω¬ 
στοποιούν σ’ αυτές τα προγράμματα δράσης τους και 
τα μέτρα που σχεδιάζουν, καθώς και πληροφορίες και 
στοιχεία, που περιέρχονται σ’ αυτά και σχετίζονται με 
την εγκληματικότητα. 

4. Τα Σ.Π.Ε. δύνανται για την καλύτερη εκπλήρωση της 
αποστολής τους να ζητούν από τα αρμόδια όργανα και 
Υπηρεσίες του Υπουργείου Δημόσιας Τάξης και του Αρ¬ 
χηγείου Ελληνικής Αστυνομίας την παροχή οδηγιών, 
συμβουλών, κατευθύνσεων, επιστημονικής τεκμηρίω¬ 
σης, καθώς και κάθε συνδρομή που τα όργανα και οι 
Υπηρεσίες αυτές δύνανται, στα πλαίσια των αρμοδιο¬ 
τήτων τους, να παράσχουν σ’ αυτά. 

Άρθρο 4 
Έναρξη ισχύος. 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2001 

Ο ΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 


Αριθ. 7001/1/121-γ' (7) 

Επέκταση της τοπικής αρμοδιότητας του Τμήματος Τρο¬ 
χαίας Αλεξανδρούπολης της Αστυνομικής Διεύθυν¬ 
σης Αλεξανδρούπολης. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 4 και 
6 του Ν. 1481/1984 «Οργανισμός Υπουργείου Δημόσιας 
Τάξης» (ΦΕΚ 152/Α"), όπως το δεύτερο άρθρο αντικα- 
ταστάθηκε με το άρθρο 1 παρ. 1 του Ν. 1590/1986 (ΦΕΚ 
49/Α'). 

2. Τις διατάξεις του άρθρου 28 παρ. 1 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (ΦΕΚ41/Α'). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'), το 
οποίο προστέθηκε με το άρθρο 27 του Ν. 2081/1992 (ΦΕΚ 
154/Α') και αντικαταστάθηκε με το άρθρο 1 παρ. 2 εδάφ. 
α'του Ν. 2469/1997 (ΦΕΚ38/Α'). 

4. Τις διατάξεις του άρθρου 1 περίπτωση Β' εδάφιο 4 
της 7004/3/32/12-11-2001 απόφασης του Υφυπουργού 
Δημόσιας Τάξης «Μεταβίβαση αρμοδιοτήτων Υφυπουρ¬ 
γού Δημόσιας Τάξης σε υφιστάμενα υπηρεσιακά όργα¬ 
να» (ΦΕΚ 1558/Β'). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Επέκταση τοπικής αρμοδιότητας. 

Επεκτείνεται η τοπική αρμοδιότητα του Τμήματος Τρο- 
χαίας Αλεξανδρούπολης της Αστυνομικής Διεύθυνσης 
Αλεξανδρούπολης και στο τμήμα της Ε.Ο. Αλεξανδρού¬ 
πολης - Ορεστιάδας, που προσδιορίζεται από τη 46η χ/θ 
(διασταύρωση Προβατώνα) μέχρι το 71,5 χ/μ (Μάνδρα), 
περιοριζόμενης, αντίστοιχα, της τοπικής αρμοδιότητας 
των Αστυνομικών Τμημάτων Τυχερού και Σουφλίου, ως 
προς το ειδικό αντικείμενο της Τροχαίας. 

Άρθρο 2 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2001 

Ο Αρχηγός 
ΦΩΤΙΟΣ ΝΑΣΙΑΚΟΣ 

-♦- 

Αριθ. 18167 (8) 

Σύσταση Αμιγούς Δημοτικής Επιχείρησης στο Δήμο Λεβι- 
δίου Νομού Αρκαδίας με την επωνυμία «Αναπτυξιακή 
Επιχείρηση Λεβιδίου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 277 έως 284 του Π. Δ/τος 
410/1995 όπως ισχύουν. 

2. Τις διατάξεις των άρθρων 1,2, 6 και 11 παρ. 23 και 24 
του Ν. 2503/1997 (ΦΕΚ 107/Α'/20.5.1997), που αφορά τη 
Διοίκηση, Οργάνωση, Στελέχωση της Περιφέρειας, ρύ¬ 
θμιση θεμάτων για την Τοπική Αυτοδιοίκηση και άλλες 
διατάξεις. 

3. Τις διατάξεις του Ν. 2839/2000 (ΦΕΚ 196/Α7 
12.9.2000), που αφορά ρυθμίσεις θεμάτων του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης. 

4. Τις διατάξεις της 25027/9-4-1984 απόφασης του 
Υπουργείου Εσωτερικών (ΦΕΚ244/Β'/19-4-1984). 

5. Την 267/2001 απόφαση του Δημοτικού Συμβουλίου 
Δήμου Λεβιδίου που αφορά τη σύσταση αμιγούς δημοτι¬ 
κής επιχείρησης με την επωνυμία «Αναπτυξιακή Επιχεί¬ 
ρηση Λεβιδίου», αποφασίζουμε: 

1. Συνιστούμε στο Δήμο Λεβιδίου του Νομού Αρκαδίας 
Επιχείρηση με την επωνυμία «Αναπτυξιακή Επιχείρηση 
Λεβιδίου» ως ίδιο νομικό πρόσωπο ιδιωτικού δικαίου, που 
διέπεται από τις διατάξεις των άρθρων 277 έως 284, του 
Π.Δ. 410/95 (Δ.Κ.Κ.), όπως ισχύουν. 

2. Οι σκοποί της επιχείρησης είναι: 

Α) Ανάπτυξη πολιτιστικών και κοινωνικών δραστηριοτή¬ 
των. 

Ειδικότερα: 

- Η ανάληψη και υλοποίηση Κοινοτικών και Εθνικών 
Προγραμμάτων κοινωνικού και πολιτιστικού περιεχομέ¬ 
νου 

- Η διοργάνωση, παραγωγή και παρουσίαση, επιμορ¬ 
φωτικών, κοινωνικών και ψυχαγωγικών εκδηλώσεων 

- Η ανάληψη έργων και πρωτοβουλιών πολιτιστικής ανά¬ 
πτυξης και καλλιτεχνικής παιδείας του Δήμου και της ευ¬ 
ρύτερης περιοχής 

- Η δημιουργία της απαραίτητης πολιτιστικής υποδομής 

- Η δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και τη δημιουρ¬ 
γική αξιοποίηση του ελεύθερου χρόνου των κατοίκωντου 
Δήμου και ιδιαίτερα των νέων. 

- Η ανάπτυξη συνεργασιών με φορείς και ερασιτεχνικά 
συγκροτήματα της Ελλάδας και του εξωτερικού για την 
προώθηση της καλλιτεχνικής δημιουργίας και πολιτιστι¬ 
κής φιλίας 

- Η υλοποίηση προγραμμάτων και πρωτοβουλιών με 
στόχο τη βελτίωση της ποιότητας ζωής των πολιτών με 
κοινωνικό και πολιτισμικό χαρακτήρα. 

- Η συνεργασία με εφημερίδες, περιοδικά κλπ. έντυπα, 
η έκδοση ενημερωτικών φυλλαδίων περιοδικών πολιτι¬ 
στικού και κοινωνικού περιεχομένου, η ενεργός συμμε¬ 
τοχή στον ηλεκτρικό τύπο (Ίντερνετ κ.λπ.) για την προ¬ 
βολή των τοπικών πολιτιστικών δραστηριοτήτων. 

Β. Η οργάνωση των υπηρεσιών Υγείας και Κοινωνικής 
Πρόνοιας. 

- Η υλοποίηση προγραμμάτων στήριξης και παροχής 
υπηρεσιών σε άτομα τρίτης ηλικίας και με ειδικές ανάγκες 
και γενικά κάλυψη των κοινωνικών αναγκών 

- Η οργάνωση των υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων προλη¬ 
πτικής υγιεινής και παροχής υπηρεσιών πρωτοβάθμιας 
και δευτεροβάθμιας ιατρικής περίθαλψης, η υλοποίηση 
προγραμμάτων, η κατ’ οίκον παροχή υπηρεσιών, η λει¬ 
τουργία παιδικών και βρεφονηπιακών σταθμών, Κέντρων 
δημιουργικής απασχόλησης παιδιών καθώς επίσης και 
την υποστήριξη λειτουργίας νέων ή επεκτεινόμενων δο¬ 
μών παιδικών σταθμών. 

Γ. Η ολοκληρωμένη ανάπτυξη της περιοχής 

Ειδικότερα: 

- Η ανάληψη, υλοποίηση και διαχείριση ερευνητικών, 
αναπτυξιακών, εκπαιδευτικών και λοιπών προγραμμάτων 
με σκοπό την ενίσχυση των παραγωγικών τομέων της 
περιοχής 

- Η συνεργασία με άλλους φορείς και επιστημονικά 
ερευνητικά ινστιτούτα του δημόσιου και ιδιωτικού τομέα 
για την υλοποίηση προγραμμάτων αφορούν την ενίσχυση 


των παραγωγικών τομέων και την υποβοήθηση και προώ¬ 
θηση των τοπικών αναπτυξιακών πρωτοβουλιών και και¬ 
νοτομιών. 

- Η ανάπτυξη του ανθρώπινου δυναμικού, η διεύρυνση 
της τοπικής αγοράς εργασίας 

- Η ενθάρρυνση των επαφών των τοπικών επιχειρηματι¬ 
κών κύκλων και αγορών σε συνεργασία με άλλους φορείς 
ή ιδιώτες και η ανταλλαγή πληροφοριών - εμπειριών, με 
βάση τις νέες τεχνολογίες 

- Η δημιουργία της απαραίτητηςτεχνικής, τεχνολογικής 
και λοιπής υποδομής με στόχο την υποστήριξη και ανά¬ 
πτυξη δραστηριοτήτων του Δήμου και των επαγγελμα- 
τιώντης περιοχής 

- Η ενίσχυση δράσεων για την ανάπτυξη της ορεινής εν- 
δοχώρας και των μειονεκτικών περιοχών 

- Η προστασία και ορθολογική διαχείριση του περιβάλ¬ 
λοντος των φυσικών πόρων και η εκπόνηση μελετών που 
έχουν σχέση με αντίστοιχα θέματα, η ευαισθητοποίηση 
των δημοτών, η προώθηση περιβαλλοντικής επιμόρφω¬ 
σης, η ενεργός συμμετοχή σε σχετικά προγράμματα της 
Ευρωπαϊκής Ένωσης, η παροχή υπηρεσιών συμβούλου 
σε θέματα ρύπανσης, κυκλοφορίας και πρασίνου του 
Δήμου, η ανάπτυξη και προώθηση συνεργασιών με Πα¬ 
νεπιστημιακούς και Δημόσιους γενικά Οργανισμούς και 
Επιχειρήσεις Κοινής Ωφέλειας καθώς και με άλλους 
φορείς ή ιδιώτες. 

- Η εκπόνηση και η εφαρμογή μελετών και προγραμμά¬ 
των που προωθούν την ισόρροπη ανάπτυξη που εξασφα¬ 
λίζουν την παραγωγική και κοινωνική συνοχή και διασφα¬ 
λίζουν την προστασία του περιβάλλοντος στο σύνολο της 
περιοχής του Δήμου και στις επιμέρους περιοχές τους. 

- Η ίδρυση, οργάνωση, λειτουργία επιχειρηματικών 
δραστηριοτήτων Εκμετάλλευσης των φυσικών πόρων 
της περιοχής αυτόνομα ή σε συνεργασία με άλλους 
φορείς ή ιδιώτες. 

- Η οργάνωση εργαστηρίων για την παραγωγή παρα¬ 
δοσιακών τοπικών προϊόντων αυτοδύναμη ή με τη συ¬ 
νεργασία άλλων φυσικών ή νομικών προσώπων και η 
οργάνωση της εμπορίας και προώθησή τους. 

- Η εκμετάλλευση κοινόχρηστων χώρων για μισθώσεις 
σε εταιρείες κινητής τηλεφωνίας. 

Δ. Τουριστική Ανάπτυξη 

- Η προβολή, αξιοποίηση και εκμετάλλευση τουριστικών 
πόρων και η συμμετοχή σε σχετικές εκθέσεις. 

- Η λειτουργία εκμετάλλευσης εστιατορίων - τουριστι¬ 
κών περιπτέρων κ.λπ. 

- Η κατασκευή - εκμετάλλευση μονάδων αγροτοτουρι- 
σμού (ΕΕΑϋΕΒ). 

Ε. Ανάπτυξη του Αθλητισμού 

- Η εξασφάλιση της αναγκαίας υποδομής σε χώρους, 
εγκαταστάσεις και εξοπλισμό καθώς και η διοίκηση δια¬ 
χείριση και εκμετάλλευσή τους. 

- Η συνεργασία με τα αθλητικά σωματεία και τους λοι¬ 
πούς φορείς, η στήριξη των δραστηριοτήτων τους, η ορ¬ 
γάνωση και λειτουργία ερασιτεχνικών αθλητικών τμημά¬ 
των, η διοργάνωση περιοδικών και ετήσιων ομαδικών ή 
ατομικών αθλημάτων και αγώνων μαζικών αθλημάτων για 
την συμμετοχή των νέων και γενικότερα των κατοίκων της 
περιοχήςτου Δήμου σε αθλητικές δραστηριότητες και εκ¬ 
δηλώσεις. 

ΣΤ. Λοιπές Επιχειρηματικές Δραστηριότητες 

- Η ίδρυση, οργάνωση και η εκμετάλλευση των Δημοτι¬ 
κών Σφαγείων 

- Η κατασκευή και εκμετάλλευση αυτοδύναμα ή με την 
συνεργασία άλλων φυσικών προσώπων μονάδων για την 
ανάπτυξη του Πρωτογενή, Δευτερογενή και Τριτογενή 
Τομέα. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


115 


- Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου που θα παραχωρηθούν στη Δημοτική 
Επιχείρηση, η συνεργασία με ιδιωτικούς φορείς, η ανάλη¬ 
ψη βιώσιμων λοιπών επιχειρηματικών δραστηριοτήτων 
και η συμμετοχή σε άλλες επιχειρήσεις και εταιρείες με 
σκοπό την εξυπηρέτηση της οικονομίας της περιοχήςτου 
Δήμου 

- Η είσπραξη, διαχείριση τοπικών εσόδων και τελών 

- Η γενικότερη ανάπτυξη δραστηριοτήτων που έχουν 
ως σκοπό την πραγματοποίηση εσόδων 

- Η δημιουργία θυγατρικών εταιρειών ή η συμμετοχή ή 
η συνεργασία με υφιστάμενες ή η εξαγορά τους με πα¬ 
ρεμφερείς σκοπούς. 

3. Διοίκηση της Επιχείρησης 

Η Δημοτική Επιχείρηση ΑΝ.Ε.Λ. θα διοικείται από πε¬ 
νταμελές (5 μέλη) Διοικητικό Συμβούλιο που θα οριστεί 
από το Δημοτικό Συμβούλιο (άρθρο 278 παρ. 1 του Π.Δ. 
410/95) μαζί με αναπληρωτές. 

Στο Διοικητικό Συμβούλιο θα συμμετέχουν: 

Α) Τρεις τουλάχιστον αιρετοί, εκ των οποίων ο ένας θα 
προέρχεται από τη μειοψηφία. 

Β) Ένας εκπρόσωπος του Αγροτικού Συναιτερισμού 
Λεβιδίου. 

Γ) Ένας δημότης ή κάτοικος ή διακεκριμένος πολίτης 
της ευρύτερης περιοχής του Δήμου Λεβιδίου, που θα έχει 
πείρα ή γνώσεις σχετικές με το αντικείμενο της Επιχείρη¬ 
σης. 

Δ) Στα μέλη του Δ.Σ. προστίθεται ένας (1) εκπρόσωπος 
των εργαζομένων στην Επιχείρηση, όταν ο αριθμός των 
απασχολουμένων είναι μεγαλύτερος των είκοσι ατόμων 
(χωρίς αλλαγή της συστατικής πράξης). 

4. Η διάρκεια της επιχείρησης είναι πενήντα χρόνια 
από τη δημοσίευσή της κατά νόμον απόφασης στην Εφη¬ 
μερίδα της Κυβερνήσεως. 

5. Έδρα της Επιχείρησης είναι η πόλη του Λεβιδίου του 
Νομού Αρκαδίας. 

6. Ο Δήμος θα συμμετάσχει με το ποσό των 20.000.000 
δραχμών (ΕΥΡΩ 58.694,05) στην ίδρυση της Επιχείρησης 
το οποίο είναι εγγεγραμμένο στον εγκεκριμένο προϋπο¬ 
λογισμό έτους 2001 στη στήλη των εξόδων Κ.Α. 2/212.9ιζ. 

7. Πόροι της Επιχείρησης 

Οι οικονομικοί πόροι της Επιχείρησης αναμένεται να 
προέλθουν από: 

- Έσοδα από ανάθεση υλοποίησης προγραμμάτων 
Υγείας και Κοινωνικής Πρόνοιας. 

-Έσοδα από τη διαχείριση προγραμμάτωντηςΕ.Ε.ή άλ¬ 
λων δημοσίων φορέων, 

- Έσοδα από επιχειρηματικές δραστηριότητες υπηρε¬ 
σιών τουριστικής ανάπτυξης εφόσον δεν απαγορεύεται 
από την κείμενη νομοθεσία την σχετική με τις επιχειρή¬ 
σεις των ΟΤΑ. 

- Έσοδα από αναθέσεις και εκτελέσεις τεχνικών έργων, 
εκπόνησης μελετών και λοιπών δραστηριοτήτων του τε¬ 
χνικού τομέα. 

- Έσοδα απάτην οργάνωση πολιτιστικών και ψυχαγωγι¬ 
κών εκδηλώσεων. 

- Έσοδα από την εκμετάλλευση των κοινόχρηστων και 
λοιπών χώρων και τη μίσθωσή τους σε εταιρείες κινητής 
τηλεφωνίας. 

- Έσοδα από τη λειτουργία ή την ενοικίαση ακινήτων 
και χώρων ιδιοκτησίας του Δήμου που θα παραχωρηθούν 
στη Δημοτική Επιχείρηση. 

- Έσοδα από τη λειτουργία αθλητικών χώρων και από 
τη λειτουργία ή ενοικίαση των κυλικείων τους. 

- Έσοδα από την περιουσία της Επιχείρησης. 

- Έσοδα από εισφορές, δωρεές, κληροδοτήματα και 
λοιπά. 


8. Διάλυση της Επιχείρησης 

Η επιχείρηση διαλύεται: 

Α) Με απόφαση του Δημοτικού Συμβουλίου με την από¬ 
λυτη πλειοψηφίατων μελώντου. 

Β) Όταν λήξει χωρίς να παραταθεί. 

Γ) Σε περίπτωση πτώχευσης της Επιχείρησης. 

Εκτός από την περίπτωση πτώχευσης η εκκαθάριση 
γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο (άρθρο 284 Π.Δ. 
410/95). 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια- 
τάξειςτου Π.Δ. 410/95Δ.Κ.Κ.). 

10. Από τις διατάξεις της παρούσας απόφασης προκα- 
λείται δαπάνη ύψους 20.000.000 δρχ (ΕΥΡΩ 58.694,05) 
σε βάρος του προϋπολογισμού του Δήμου έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 27 Δεκεμβρίου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

-♦- 

Αριθ. 18092 (9) 

Σύσταση «Αναπτυξιακής Δημοτικής Επιχείρησης Ηραίας» 
στο Δήμο Ηραίας Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 277 έως 284 του Π.Δ/τος 
410/1995 όπως ισχύουν 

2. Τις διατάξεις των άρθρων 1,2,6 και 11 παρ. 23 και 24 
του Ν.2503/1997 (ΦΕΚ 107/Α/20-5-1997), που αφορά τη 
Διοίκηση, Οργάνωση, Στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις. 

3. Τις διατάξεις του Ν. 2839/2000 (ΦΕΚ 196/Α7 
12.9.2000), που αφορά ρυθμίσεις θεμάτων του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης. 

4. Τις διατάξεις της 25027/9.4.1984 απόφασης του 
Υπουργείου Εσωτερικών (ΦΕΚ 244/Β'/19.4.1984). 

5. Τις 93/2001 και 115/2001 αποφάσεις του Δημοτικού 
Συμβουλίου Δήμου Ηραίας που αφορούν τη σύσταση αμι¬ 
γούς δημοτικής επιχείρησης με την επωνυμία «Αναπτυ¬ 
ξιακή Δημοτική Επιχείρηση Ηραίας». 

6. Την Έκθεση εκτίμησης περιουσιακών στοιχείων που 
διαθέτει ο Δήμος Ηραίας στην υπό σύσταση Επιχείρηση, 
η οποία δημοσιεύτηκε στο ΦΕΚ 724/Β712-6-2001, απο¬ 
φασίζουμε: 

1. Συνιστούμε στο Δήμο Ηραίας Νομού Αρκαδίας Επι¬ 
χείρηση με την επωνυμία «Αναπτυξιακή Δημοτική Επιχεί¬ 
ρηση Ηραίας» ως νομικό πρόσωπο ιδιωτικού δικαίου που 
διέπεται από τις διατάξεις των άρθρων 277 έως 284 του 
Π.Δ. 410/95 (Δ.Κ.Κ.) με έδρα το δημοτικό διαμέρισμα Πα- 
λούμπατου Δήμου. 

2. Σκοπός της Επιχείρησης είναι: 

- Η ανάληψη δραστηριοτήτων που έχουν σχέση με την 
πολιτιστική ανάπτυξη. 

- Η οργάνωση και διεξαγωγή πολιτιστικών και ψυχαγω¬ 
γικών εκδηλώσεων. 

- Η υλοποίηση εκπαιδευτικών και επιμορφωτικών προ¬ 
γραμμάτων. 

- Η περιβαλλοντική ευαισθητοποίηση, η Διαχείριση του 
Περιβάλλοντος και των δικτύων Περιβαλλοντικής Ενημέ¬ 
ρωσης - Πληροφόρησης. 

- Η ανάληψη δραστηριοτήτων Τοπικής Ανάπτυξης. 

- Η οργάνωση των υπηρεσιών Υγείας και Κοινωνικής 
Πρόνοιας. 

- Εκδόσεις - Εκτυπώσεις. 

- Τουριστική ανάπτυξη. 

- Λειτουργία «Ιαματικών Πηγών». 

- Ανάπτυξη του Αθλητισμού. 

- Δραστηριότητες Τεχνικού Τομέα. 

- Εκμετάλλευση Λατομείου Αδρανών υλικών και μονά¬ 
δας Ετοίμου Σκυροδέματος. 

- Επιχειρηματικές δραστηριότητες. 

Η ανωτέρω αναφερόμενοι σκοποίτης Επιχείρησης ανα- 
φέρονται λεπτομερειακά στην οικονομοτεχνική μελέτη η 
οποία αποτελεί αναπόσπαστο μέρος της αυτής απόφα¬ 
σης. 

3. Η Επιχείρηση θα διοικείται από επταμελές Διοικητικό 
Συμβούλιο, που τα μέλη του ορίζονται μαζί με αναπλη¬ 
ρωτές απότοΔημοτικό Συμβούλιο (άρθρο 278 παρ. 1 του 
Π.Δ. 410/1995). 

Στο Διοικητικό Συμβούλιο θα συμμετέχουν: 

- Τέσσερις (4) τουλάχιστον αιρετοί Δημοτικοί Σύμβου¬ 
λοι της πλειοψηφίας. 

-Ένας (1) εκπρόσωπος της μειοψηφίας. 

-Ένας (1) εκπρόσωπος Αγροτικού Συνεταιρισμού (των 
Δημοτικών Διαμερισμάτων Ράφτη, Λιοδώρας ή Κακου- 
ραίικων). 

Ένας (1) ιδιώτης δημότης ή κάτοικος του Δήμου Ηραί- 
ας, που θα έχει πείρα ή γνώσεις σχετικές με το αντικείμε¬ 
νο της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή συστατι¬ 
κής πράξης), όταν η επιχείρηση απασχολεί περισσότε¬ 
ρους από είκοσι εργαζόμενους. 

4. Η διάρκεια της Επιχείρησης είναι 50 χρόνια από τη 
δημοσίευσή της κατά το νόμο απόφασης στην Εφημερί¬ 
δα της Κυβερνήσεως. 

5. Τα περιουσιακά στοιχεία που διαθέτει ο Δήμος στην 
Επιχείρηση, όπως αποτιμήθηκαν (ΦΕΚ 724/Β712-6-2001) 
σύμφωνα με τις διατάξεις του άρθρου 9 του Νόμου 
2190/1920 είναι: 

Τα πάγια περιουσιακά στοιχεία του Υδροθεραπευτη¬ 
ρίου Ιαματικών Πηγών ΗΡΑΙΑΣτου Δήμου ΗΡΑΙΑΣ Αρκα¬ 
δίας, τα οποία κατά την 11.5.2000 ανέρχονταν σε εξήντα 
οκτώ εκατομμύρια εξήντα πέντε χιλιάδες εννιακόσιες 
πενήντα δραχμές (68.065.950). 

6. Ο Δήμος διαθέτει στην Επιχείρηση χρηματικό ποσό 
10.000.000 δραχμών ως αρχικό κεφάλαιο. 

7. Πόροι της Επιχείρησης είναι τα έσοδα από: 

- Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

- Έσοδα από τη λειτουργία θεάτρου, κινηματογράφου 
και άλλων ψυχαγωγικών Κέντρων. 

- Έσοδα από την οργάνωση πολιτιστικών και ψυχαγωγι¬ 
κών εκδηλώσεων. 


- Έσοδα από εκδόσεις - εκτυπώσεις. 

- Έσοδα από την υλοποίηση εκπαιδευτικών και επιμορ¬ 
φωτικών προγραμμάτων. 

- Έσοδα από τη Διαχείριση Δικτύων Περιβαλλοντικής 
Ενημέρωσης - Πληροφόρησης προγραμμάτων περιβαλ¬ 
λοντικής ευαισθητοποίησης. 

- Έσοδα από τη λειτουργία των Ιαματικών Πηγών 
Ηραίας. 

- Έσοδα από τη διαχείριση και εκμετάλλευση: 

Α) Κατασκηνώσεων. 

Β) Εστιατορίων-Αναψυκτηρίων και λοιπών τουριστικών 
εγκαταστάσεων. 

- Έσοδα από τη λειτουργία ή την ενοικίαση ακινήτων. 

- Έσοδα από την εκμετάλλευση των κοινοχρήστων και 
λοιπών χώρων και τη μίσθωσή τους σε διαφημιστικές 
εταιρίες και λοιπά πρόσωπα για την προβολή διαφημιστι¬ 
κών μηνυμάτων. 

- Έσοδα από τη λειτουργία αθλητικών χώρων. 

- Έσοδα από την κατασκευή, συντήρηση έργων και εκ¬ 
πόνηση τεχνικών μελετών. 

- Έσοδα από τη λειτουργία και εκμετάλλευση Λατο¬ 
μείου Αδρανών Υλικών και μονάδας Ετοίμου Σκυροδέμα¬ 
τος. 

- Έσοδα από την εμφιάλωση νερού. 

- Έσοδα από λοιπές επιχειρηματικές δραστηριότητες 
της Επιχείρησης που σε κάθε περίπτωση επιτρέπονται 
εφόσον δεν απαγορεύεται από την κείμενη Νομοθεσία τη 
σχετική με τις Επιχειρήσεις των ΟΤΑ. 

- Έσοδα από την περιουσία της Επιχείρησης. 

- Έσοδα από κληροδοτήματα, εισφορές, χορηγίες, δω¬ 
ρεές κ.λπ. 

- Έσοδα από λοιπές πηγές. 

8. Η επιχείρηση διαλύεται: 

- με απόφαση του Δημοτικού Συμβουλίου, με την από¬ 
λυτη πλειοψηφία των μελών του, 

- όταν λήξει χωρίς να παραταθεί η διάρκεια της επιχεί¬ 
ρησης, και 

- σε περίπτωση πτώχευσης της επιχείρησης. 

Τη διάλυση της επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Δη¬ 
μοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η 
περιουσία και πληρώνονται τα χρέη της επιχείρησης. 

Το υπόλοιπο περιέρχεται στο Δήμο (άρθρο 284 Π.Δ. 
410/95). 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. 410/95 (Δ.Κ.Κ.). 

10. Από τις διατάξεις της παρούσας απόφασης θα προ- 
κληθεί δαπάνη ύψους 10.000.000 δραχμών (ΕΥΡΩ 
29.347,028) σε βάρος του προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 27 Δεκεμβρίου 2001 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




